Diari Oficial de la Generalitat Valenciana


Sumari del DOGV 7356, del 09-09-2014 (2014/8075)

RESOLUCIÓ de 3 de setembre de 2014, de la Conselleria d'Educació, Cultura i Esport, per la qual es concedix l'autorització d'obertura i funcionament al centre docent de nova creació d'ensenyances artístiques elementals de Música denominat San José de Calasanz, a Castelló de la Plana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7356

Data del DOGV
:   09-09-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/8075


Data del document
:   03-09-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 3 de setembre de 2014, de la Conselleria d'Educació, Cultura i Esport, per la qual es concedix l'autorització d'obertura i funcionament al centre docent de nova creació d'ensenyances artístiques elementals de Música denominat San José de Calasanz, a Castelló de la Plana. [2014/8075]  
L'expedient ha sigut iniciat a instància d'Orden y Provincia Escuelas Pías de Valencia, en sol·licitud d'autorització per a l'obertura i funcionament d'un centre docent privat de nova creació d'ensenyances artístiques elementals de Música denominat San José de Calasanz, a Castelló de la Plana, que compartirà les instal·lacions del centre privat d'Educació Infantil, Primària i Secundària Escuelas Pías, codi 93238030, de Castelló de la Plana.  
La Direcció General de Centres i Personal Docent va emetre un informe favorable, de 26 de març de 2014, referent a la proposta d'instal·lacions i ús educatiu dels espais reflectits en la documentació tècnica presentada, ja que complix els requisits establits en el Reial Decret 389/1992.  
El centre ha presentat, davant la direcció territorial competent, la relació del professorat i les titulacions corresponents a les especialitats sol·licitades, així com el quadro horari de funcionament i objectius, continguts i criteris d'avaluació, per a aconseguir la seua aprovació abans de l'inici de les activitats educatives corresponents.  
Vista la proposta favorable, de data 11 de juliol de 2014, de la direcció territorial competent en matèria educativa, que inclou els informes de la Unitat Tècnica de Construccions, respecte a les instal·lacions, i de la Inspecció Educativa, respecte al professorat i les titulacions respectives, de conformitat amb la normativa aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 389/1992, de 15 d'abril (BOE 28.04.1992), pel qual s'establixen els requisits mínims dels centres que impartisquen ensenyances artístiques, en concret en el que es referix al grau elemental; el Decret 159/2007, de 21 de setembre, del Consell, pel qual s'establix el currículum de les ensenyances elementals de música i es regula l'accés a estes ensenyances (DOCV 25.09.2007), i el Reial Decret 321/1994, de 25 de febrer (BOE 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 25 d'agost de 2014 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer  
Autoritzar l'obertura i funcionament del centre docent privat de nova creació que a continuació s'indica, atenent les característiques, ensenyances i capacitat màxima que s'assenyalen.  
Denominació genèrica del centre: centre autoritzat d'ensenyances artístiques elementals.  
Denominació específica del centre: San José de Calasanz.  
Titular: Orden y Provincia Escuelas Pías de Valencia.  
Domicili: pl. Escoles Pies, núm. 27.  
Localitat: Castelló de la Plana (12704).  
Província: Castelló.  
Codi: 47419919.  
Especialitats de grau elemental de Música que s'autoritzen:  
Clarinet, Flauta Travessera, Guitarra, Percussió, Piano, Saxòfon, Trompeta i Violí. El centre estarà obligat a impartir, a més, les ensenyances de música que el Decret 159/2007 establix per a completar les titulacions corresponents a les especialitats que s'autoritzen.  
El nombre d'alumnat autoritzat és de 150 llocs escolars.  
Segon  
Les modificacions a què es referix l'article 10.1 del Reial Decret 321/1994 seran notificades a l'Administració educativa, que instruirà el corresponent expedient. En els supòsits arreplegats en l'article 10.2 de l'esmentat reial decret, s'instruirà expedient per a una nova autorització.  
  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Esta resolució tindrà efectes des de la data en què es dicta; no obstant això, els seus efectes acadèmics es considerarà que fan referència a l'inici del curs escolar 2014-2015.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant la consellera d'Educació, Cultura i Esport en el termini d'un mes a partir de l'endemà de la notificació d'esta resolució.  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini de dos mesos a partir de l'endemà de la notificació d'esta resolució.  
  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Comunitat Valenciana.  
  
València, 3 de setembre de 2014.- La consellera d'Educació, Cultura i Esport: María José Catalá Verdet.